b'\n_START_ARTICLE_\nVaasanseudun Uusyrityskeskus Startia\n_START_PARAGRAPH_\nVaasanseudun Uusyrityskeskus Startia (ruots. Vasaregionens Nyf\xc3\xb6retagscentrum Startia, engl. Vaasa Region Enterprise Agency Startia) on yksi Suomen 32 uusyrityskeskuksesta. Keskus kuuluu Suomen Uusyritykset ry verkostoon, joka toimii l\xc3\xa4hes 200 kunnan alueella. Uusyrityskeskukset ovat my\xc3\xb6s osa YritysSuomi -palvelukokonaisuutta._NEWLINE_Yrityksen perustamista suunnitteleva voi tulla Startiaan saadakseen apua oman liiketoiminnan k\xc3\xa4ynnist\xc3\xa4miseen ja sen jatkokehitt\xc3\xa4miseen. Startian tarjoama apu on luottamuksellista ja maksutonta. Startian avulla tuleva yritt\xc3\xa4j\xc3\xa4 saa tehd\xc3\xa4 oman liiketoimintasuunnitelman, jonka kautta yritysidean elinkelpoisuus selvitet\xc3\xa4\xc3\xa4n. _NEWLINE_Vuodesta 2008 Startia on ollut osa Vaasanseudun Kehitys Oy VASEKia, ja Startian johtajana on vuodesta 2010 toiminut Tommi Virkama. Startia palvelee nykyisin noin kymment\xc3\xa4 yrityksen perustamista harkitsevaa asiakasta viikossa. Ty\xc3\xb6tt\xc3\xb6mien osuus asiakaskunnasta on noin nelj\xc3\xa4sosa. Yrityksi\xc3\xa4 perustavat etenkin ty\xc3\xb6ss\xc3\xa4k\xc3\xa4yv\xc3\xa4t, mutta my\xc3\xb6s nuoret vastavalmistuneet. _NEWLINE_Vaasan seudulle perustettiin vuonna 2013 Startian avulla 184 uutta yrityst\xc3\xa4. Startian avulla perustettujen uusien yritysten my\xc3\xb6t\xc3\xa4 seudulle syntyi 272 uutta ty\xc3\xb6paikkaa. Startian yhteisty\xc3\xb6 elinkeinoel\xc3\xa4m\xc3\xa4n, viranomaisten, oppilaitosten ja yritt\xc3\xa4jien etuj\xc3\xa4rjest\xc3\xb6jen kanssa on aktiivista.'